
שאלות ותשובות קול קורא 24/8.2026
למחקר בנושא " פיתוח מדיניות ותוכניות לחיזוק האוריינות בעברית במערכת החינוך הממלכתית לאוכלוסיות מגוונות ששפת ביתן אינה שפת ההוראה "

	הפנייה
	שאלה 
	תשובה

	סעיף 4 לקול הקורא (משך ותקציב המחקר) ונספח ב' (תקציב)
	האם יסכים המשרד לבצע התאמות בנוגע להלימה בין תקציב המחקר המרבי להיקף הדרישות הרחב בקול הקורא?
	יישאר ללא שינוי

	סעיף 5 לקול הקורא )דגשים להצעות / שותפות RPP)
	כיצד תבטיח שותפות ה-RPP (Research-Policy/Practice Partnership)  את עצמאותם האקדמית של החוקרים בגיבוש המדיניות והכלים האורייניים מול משרד החינוך?
	שותפות ה־RPP מבוססת על השפעה הדדית ושיח מקצועי מתמשך בין החוקרים למשרד החינוך, תוך שמירה על שיקול הדעת המקצועי והאקדמי של החוקרים. מטרת השותפות היא להבטיח שהמחקר יזין את עיצוב המדיניות, ובמקביל יהיה רלוונטי לצורכי המערכת ומבוסס־ראיות.

ככל שיעלו במסגרת הליווי או השיפוט האקדמי המלצות לשינויים בתוצרי המחקר, החוקרים יוכלו שלא לאמצן, ובלבד שינמקו את החלטתם, בהתאם להוראות הקול הקורא. לפיכך, השותפות עם משרד החינוך אינה מבטלת את עצמאותם המקצועית של החוקרים, אלא נועדה להבטיח שהמחקר והמדיניות יתפתחו בתהליך משותף, רלוונטי ומבוסס־ראיות.

	סעיף 12 לקול הקורא וסעיף 7 לנספח 1
	האם יסכים המשרד לבצע התאמות והבהרות בקול הקורא ובחוזה בנוגע לסמכויות שינוי וביטול המחקר והגדרת תפקידה של הוועדה המלווה?
	יישאר ללא שינוי

	סעיף 5 לקול הקורא
	 המחקר כולל מיפוי אוכלוסייה ארצי, פיתוח מדיניות, יישום Proof of Concept  בבתי ספר, ליווי המשרד במשך 3 שנים, מסמך מדיניות מפורט ומגוון תוצרים
נבקש לבחון האם אכן  ניתן לבצע את מלוא היקף המשימות במסגרת התקציב המאושר.

	ישאר ללא שינוי

	סעיף 5 לקול הקורא
	המחקר מוגדר כ-Research-Policy/Practice Partnership  וכולל:
· השתתפות בוועדות מדיניות;
· פגישות קבועות לפחות אחת לחודש;
· השפעה ישירה של המשרד על תהליך פיתוח המדיניות.

נבקש לידע כי מדובר במודל מחקר יישומי בשיתוף הדוק עם המזמין, ויש להביא בחשבון פגיעה מסוימת בעצמאות המחקרית המקובלת במחקרים אקדמיים.

	ישאר ללא שינוי. ראו ההבהרה לעיל (עמודה 2) לעניין שמירת שיקול הדעת המקצועי והאקדמי של החוקרים

	סעיף 5 לקול הקורא
	משרד החינוך מציין כי יאפשר גישה לנתונים מינהליים ולנתוני מערכת הגפ״ן בחדר מחקר. הצלחת המחקר תלויה בפועל בהיקף ובמועד קבלת הנתונים. 
נבקש לקבל הבהרה לגבי:
· סוגי המאגרים שיועמדו לרשות החוקרים;
· מועד קבלת הגישה;
· מגבלות שימוש בנתונים;
· אפשרות חיבור מאגרי מידע נוספים.

	יקבע לאחר הזכיה ובהתאם לנתונים שידרשו במסגרת המחקר

	סעיפים: 12.3-12.4 לקול הקורא, 4(ו)-4(ז) להסכם.  7(ג)-7(ד) להסכם

	למשרד מוקנית סמכות  בצע רק חלק ממרכיבי המחקר, להכניס שינויים מקצועיים, לשנות לוחות זמנים, לצמצם או להפסיק את המחקר. 
נבקש להבהיר שכל שינוי מהותי בתכולת המחקר יחייב התאמה תקציבית והסכמת הצדדים.

	כל שינוי מהותי יבוצע בהסכמת הצדדים וילווה בהתאמה תקציבית

	סעיפים:    
7(ד) להסכם. 
15(ב)-(ד) להסכם

	המשרד יכול להביא לסיום המחקר גם בשל שינויים בתכנית העבודה או במדיניות. במקרה כזה התשלום מוגבל בדרך כלל לחלק היחסי שבוצע. 
נבקש כי  יוחזרו ויוכרו הוצאות והתחייבויות בלתי ניתנות לביטול שנלקחו לצורך ביצוע המחקר.

	בכל מקרה שבו המשרד מפסיק או מצמצם את המחקר שלא עקב הפרה או רשלנות של המוסד או החוקר, יוחזרו ויוכרו הוצאות והתחייבויות בלתי ניתנות לביטול שנלקחו לצורך ביצוע המחקר.


	7 : סעיף (א)-(ב) להסכם.
	נדרש אישור הוועדה המלווה עבור:שיטת הדגימה, המדגם, כלי המחקר, השלמת איסוף נתונים, תכנית עיבוד הנתונים, דוחות הביניים, התוצרים הסופיים. 

היות ומדובר במעורבות משמעותית של המשרד בתהליך המחקרי – נבקש כי הנושאים יובאו רק לידיעת המשרד  במיוחד בכל מה שקשור לשיטות , מדגם , כלי מחקר ותוצרים סופים . 

	ישאר ללא שינוי

	סעיפים : 
· 9(ב)(3). 
· 9(ב)(4). 

	כל פרסום בעברית, לרבות כנסים, מאמרים, מדיה ורשתות חברתיות, כפוף לעדכון ואישור מלווה הביצוע ולתיאום עם דוברות משרד החינוך. 
נבקש להבהיר כי מדובר בתיאום ולא בזכות וטו של המשרד על פרסום ממצאים מדעיים.

	ישאר ללא שינוי - יובהר כי פרסום אקדמי בכתבי עת מדעיים אינו מוגבל

	סעיף 9(א)(5)-(6) להסכם
	האוניברסיטה נדרשת לשפות את המדינה בגין תביעות, הוצאות ושכר טרחת עורכי דין כתוצאה ממעשים או מחדלים של החוקרים או המוסד. 

מדובר בסעיף שיפוי רחב יחסית, נבקש להתאימו לסעיפים דומים בהסכמים אחרים של המשרד ומשרדי ממשלה אחרים . 

	ישאר ללא שינוי

	סעיף: 7(ו) להסכם. 


	איחור בדוח ביניים ללא אישור מראש גורר קיזוז של 1% מתקציב המחקר לכל חודש איחור. 

נבקש כי קיזוז יהיה רק לאחר אי עמידה בסיכום על הארכת מועד ההגשה ולאחר הודעה מראש על הקיזוז .

	ישאר ללא שינוי.
כפי שנכתב, בהינתן קבלת אישור מראש ובכתב לשינוי מועד הגשת הדו"חות לא יופעלו מנגנונים של סנקציות תקציביות ביחס לאיחורים.

	סעיף 7.3, תת-סעיף 7.3 (פסקה ד'2)(iv) (אתגר השגת היענות)
	כיצד מתוכננת ההתמודדות עם האתגר התפעולי של השגת היענות מספקת של תלמידים, עובדי הוראה והורים לצורך השגת מדגם מייצג במחקר, והאם משרד החינוך יסייע בגיוס המשתתפים?
	גיוס המשתתפים והשגת ההיענות הם באחריות החוקרים. ככל שהדבר רלוונטי למחקר, ניתן יהיה לספק פרטי התקשרות המצויים בידי המשרד, בכפוף לאישורים הנדרשים. בנוסף, החוקרים יצוידו במכתב תמיכה של המשרד, הנהלת המשרד תיודע ביחס למחקר וככל שיתאפשר הדבר יובא לידיעת בתי הספר הרלוונטיים.

	סעיף 3 להסכם וסעיף 4.5 לקולות הקוראים
	בסעיף 4.5 לקול הקורא נקבע כי המשרד רשאי להאריך את תקופת ההתקשרות בעד 12 חודשים, ואילו בסעיף 3 להסכם נקבעה תקופת הארכה של עד 18 חודשים. נבקש להבהיר מהי תקופת ההארכה המרבית החלה על ההתקשרות.
	18 חודשים


	סעיף 6(ג) להסכם ההתקשרות
	נבקש להבהיר כי חובת המוסד לפי סעיף 6(ג) מוגבלת למסמכים המצויים ברשותו או בשליטתו, וכי המוסד לא יידרש להעמיד לעיון ספרי חשבונות של צדדים שלישיים.
	ישאר ללא שינוי. 

	סעיף 9(א)(3) להסכם ההתקשרות
	נבקש להבהיר כי החובה לחתום על כתבי ויתור, כתבי העברה או מסמכים אחרים נועדה למימוש הרישיון בלבד, ואינה מחייבת את המוסד להעביר למדינה בעלות בתוצרי הידע או לוותר על זכויותיו בהם.
	ישאר ללא שינוי. 

	סעיף 9(א)(6) להסכם ההתקשרות
	נבקש להבהיר כי ככל שהמוסד בחר להתגונן מפני תביעה או דרישה, המשרד לא יתקשר בהסדר פשרה המטיל על המוסד אחריות, תשלום או התחייבות אחרת ללא הסכמת המוסד מראש ובכתב, שלא תעוכב מטעמים בלתי סבירים.
	ישאר ללא שינוי

	סעיפים 9(ב)(3)-(4) להסכם ההתקשרות
	נבקש להבהיר כי גם על פרסום בעברית יחול מנגנון 30 הימים שבסעיף 9(ב)(3), וכי אישור המשרד יוגבל למידע סודי, ביטחון המדינה ופרטים מזהים.
	ישאר ללא שינוי

	סעיף 12 להסכם ההתקשרות
	נבקש להבהיר כי האיסור יחול רק על העסקת עובד משרד החינוך שקיים בעניינו חשש לניגוד עניינים בקשר למחקר.
	ישאר ללא שינוי

	סעיפים 4(ז), 7(ג)-(ד) ו־15(ב)-(ד) להסכם ההתקשרות
	נבקש להבהיר כי בכל מקרה שבו המשרד מפסיק או מצמצם את המחקר שלא עקב הפרה או רשלנות של המוסד או החוקר, ישולמו גם התחייבויות סבירות שנכללו בתקציב המאושר, נלקחו לצורך ביצוע המחקר ואינן ניתנות לביטול.
	בכל מקרה שבו המשרד מפסיק או מצמצם את המחקר שלא עקב הפרה או רשלנות של המוסד או החוקר, יוחזרו ויוכרו הוצאות והתחייבויות בלתי ניתנות לביטול שנלקחו לצורך ביצוע המחקר.

	סעיפים 1.1 ו־9.1 לנספח ה׳ וסעיף 9(א)(2) להסכם
	נבקש להבהיר כי בעלות המשרד וחובת המסירה והמחיקה שבנספח ה׳ חלות רק על מידע שנמסר למוסד על ידי המשרד, ולא על נתוני מחקר שנאספו או נוצרו על ידי המוסד, אשר לגביהם יחול סעיף 9(א)(2) להסכם.
	ישאר ללא שינוי

	סעיף 1.2 לנספח ה׳
	נבקש להבהיר כי האחריות לפי נספח זה מוטלת על המוסד, ולא על החוקר באופן אישי, ותחול בהתאם להוראות האחריות והשיפוי שבהסכם ולפי דין, במקרה של מעשה או מחדל רשלני של המוסד או מי מטעמו.
	ישאר ללא שינוי

	
	האם יש מגבלה למספר קולות קוראים אליו יכול חוקר לגשת (כחוקר ראשי מוביל ו/או כשותף)
	אין מגבלה





בברכה,

 	אורנה מיטמיגר 
מנהלת האגף


